Diari Oficial de la Generalitat Valenciana


Sumari del DOGV 7459, del 05-02-2015 (2015/848)

Notificació de la sentència dictada en el procediment ordinari número 555/2013.
-------------------------------------------------------------------------------

### Dades del document

Número de DOGV
:   7459

Data del DOGV
:   05-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/848


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment ordinari número 555/2013. [2015/848]  
Juí: procediment ordinari número 555/2013  
Part demandant: Comunitat de Propietaris Pueblo El Cid.  
Part demandada: Cid Bau, SL, Diana Urbana 21, SL, Jesús Candel Pascual i Alfredo López González  
Sobre: ordinaris  
Jesús Lorenzo Álvarez, secretari del Jutjat de Primera Instància número 5 de Dénia, faig saber que en el juí de referència s'ha dictat la sentència que, literalment, diu:  
  
«Dispositiva  
Estime parcialment la demanda interposada per la Comunitat de Propietaris Pueblo El Cid, representada pel procurador dels tribunals Justo Cabrera i assistit de la lletrada Rosa Monserrat Gauchi i contra la mercantil Cid Bau, SL, declarada en rebel·lia, contra Diana Urbana, SL, representada pel procurador dels tribunals Agustín Martí Palazón i assistit per la lletrada Encarna Lerma García contra Bernardo Jesús Candel, representat pel procurador dels tribunals Antonio Barona Oliver i defés per la lletrada Yolanda Alcaraz Fina i contra Alfredo López Fernández, representat pel procurador dels tribunals José Vicente Bonet i defés per la lletrada María Elena Elías Gavilanes,  
  
l. Declare que en les terrasses dels apartaments 72, 57 i 74 hi ha vicis de la construcció de caràcter estructural que afecten l'interior dels apartaments 62D i 54A, bloc 5 i número 74, descrits en l'informe de l'actor, apartats a, b, únicament quant a deficient segellat, i c els quals són imputables al constructor Diana Urbana, SL, i a l'arquitecte tècnic Bernardo Jesús Candel, ja que són defectes de construcció i execució i al promotor Cid Bau, SL.  
2. Declare que a l'haver-hi els anteriors vicis s'han incomplit parcialment els contractes de venda dels apartaments 72, 57 i 74.  
  
3. Condemne Diana Urbana, SL, l'arquitecte tècnic Bernardo Jesús Candel i el promotor Cid Bau, SL, a sotmetre's a les anteriors declaracions i, a més, els condemne solidàriament al pagament de la quantitat de 28.427,61 euros, pressupostada per a la reparació dels vicis constructius, més els interessos legals.  
4. Així mateix, absolc Alfredo López Fernández de totes les pretensions de l'actora.  
Quant a les costes processals s'imposen les d'Alfredo López Fernández a l'actora i les de Diana Urbana, SL, a l'arquitecte tècnic Bernardo Jesús Candel i al promotor Cid Bau, SL, cada part abonarà les produïdes a la seua instància i les comunes a mitges.  
Mode d'impugnació: per mitjà d'un recurs d'apel·lació davant de l'Audiència Provincial d'Alacant (article 455 LECn).  
El recurs s'haurà d'interposar per mitjà d'un escrit presentat en este jutjat en el termini de 20 dies hàbils comptadors des de l'endemà de la notificació, l'apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (article 458 LECn), i haurà de consignar el depòsit establit en la disposició addicional quinze de la Llei Orgànica del Poder Judicial, introduïda per la reforma de la Llei Orgànica 1/2009, de 3 novembre, en el compte de Banesto número 4859/0000/04/0555/13.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel jutge o per la jutgessa que la va dictar, mentres celebrava audiència pública en el mateix dia de la data, jo, el secretari judicial, en done fe».  
  
Atés que es desconeix el domicili o residència actuals de la part demandada, el secretari judicial, de conformitat amb el que establixen els articles 156.4 i 164 de la Llei 1/2000, d'Enjudiciament Civil, dispose la publicació d'este edicte per a portar a efecte la diligència de notificació de la sentència al demandat Cid Bau, SL.  
  
Dénia, 19 de desembre de 2014.- El secretari judicial: Jesús Lorenzo Álvarez.